Oficialusis leidinys L 157 , 18/07/1970 p. 0036 - 0037

specialusis leidimas suomių kalba: skyrius 13 tomas 1 p. 0148

specialusis leidimas danų kalba: serija I skyrius 1970(II) p. 0377

specialusis leidimas švedų kalba: skyrius 13 tomas 1 p. 0148

specialusis leidimas anglų kalba: serija I skyrius 1970(II) p. 0434

specialusis leidimas graikų k.: skyrius 03 tomas 5 p. 0135

specialusis leidimas ispanų kalba: skyrius 13 tomas 1 p. 0230

specialusis leidimas portugalų kalba skyrius 13 tomas 1 p. 0230



Tarybos direktyva 1970 m. birželio 13 d. ketvirtą kartą iš dalies keičianti 1962 m. spalio 23 d. Tarybos direktyvą dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo (70/358/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į 100 straipsnį, atsižvelgdama į Komisijos pasiūlymą, kadangi vadovaujantis 1962 m. spalio 23 d. Tarybos direktyvos dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo [1] su paskutiniais pakeitimais, padarytais 1968 m. gruodžio 20 d. Tarybos direktyva [2], 11 straipsnio 2 dalimi Komisija po konsultacijų su valstybėmis narėmis buvo įgaliota nustatyti analizės metodus, kurių reikia norint patvirtinti, jog yra laikomasi tų grynumo kriterijų, kuriuos turi atitikti dažiosios medžiagos; kadangi Komisijai turi būti patikėta nustatyti pavyzdžių rinkimo tvarką ir kokybinės bei kiekybinės dažiųjų medžiagų, esančių maisto produktuose ir ant jų paviršiaus, analizės metodus; kadangi pageidautina, kad visais atvejais, kai Taryba įgalioja Komisiją įgyvendinti su maisto produktais susijusias taisykles, Maisto produktų nuolatiniame komitete, įkurtame 1969 m. lapkričio 13 d. [3] Tarybos sprendimu, turi būti nustatyta tvarka glaudžiam bendradarbiavimui tarp valstybių narių ir Komiteto užtikrinti, PRIĖMĖ ŠIĄ DIREKTYVĄ: 1 straipsnis 1962 m. spalio 23 d. Tarybos direktyva iš dalies keičiama pagal 2 ir 3 straipsnių nuostatas. 2 straipsnis "2. 11a straipsnyje numatyta tvarka naudojama nustatyti: - analizės, kurios reikia patvirtinti, kad laikomasi šios direktyvos III priede nustatytų bendrųjų ir specialiųjų grynumo kriterijų, metodus; - pavyzdžių rinkimo tvarką ir kokybinės bei kiekybinės dažiųjų medžiagų, esančių maisto produktuose ir ant jų paviršiaus, analizės metodus." 3 straipsnis "11a straipsnis 1. Kai turi būti laikomasi šiame straipsnyje nustatytos tvarkos, pirmininkas savo iniciatyva arba valstybės narės prašymu klausimą perduoda Maisto produktų nuolatiniam komitetui, toliau – komitetas, įkurto 1969 m. lapkričio 13 d. Tarybos sprendimu. 2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laikotarpį, kurį nustato pirmininkas atsižvelgdamas į klausimo skubumą. Nuomonė pareiškiama 12 balsų dauguma, valstybių narių balsus paskirstant taip, kaip nustatyta Sutarties 148 straipsnio 2 dalyje. Pirmininkas nebalsuoja. 3. a) Komisija patvirtina numatytas priemones, jeigu jos atitinka komiteto nuomonę. b) Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma. c) Jei Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija. 11b straipsnis 11a straipsnio nuostatos taikomos aštuoniolika mėnesių nuo tos dienos, kai klausimas buvo pirmąkart perduotas Komitetui pagal 11a straipsnio 1 dalį, arba bet kurią kitą atitinkamą nuostatą." 4 straipsnis Ši direktyva skirta valstybėms narėms. Priimta Briuselyje, 1970 m. liepos 13 d. Tarybos vardu Pirmininkas J. Ertl [1] OL 115, 1962 11 11, p. 2645/2662. [2] OL L 309, 1968 12 24, p. 24. [3] OL L 291, 1969 11 19, p. 9. --------------------------------------------------